## L’aeroport de Castelló prepara amb el sector hoteler una operativa xàrter de 30 vols per al trasllat de fins a 2.700 turistes eslovacs en 2026

*** Els vols estan programats entre juny i setembre després de l’acord aconseguit entre Introducing Castelló i un operador turístic internacional
* El director general d’Aerocas destaca la “vocació turística” de l’aeroport i la seua condició d’“aliat” del sector**

L’aeroport de Castelló té previst acollir el pròxim estiu una operativa xàrter, promoguda per Introducing Castelló, per al trasllat de fins a 2.700 turistes eslovacs a hotels de la província.

El director general d’Aerocas, Justo Vellón, ha mantingut una trobada amb els representants d’Introducing Castelló, Javier Gallego i Iker Llanos, per a abordar els detalls d’esta operativa. Esta entitat agrupa les principals empreses hoteleres de Castelló i té com a objectiu ajudar en la creació i comercialització de l’oferta turística de la província, per a reforçar el seu posicionament en els mercats.

Justo Vellón ha destacat “la vocació turística” de l’aeroport i la seua condició “d’aliat del sector”, per la qual cosa ha mostrat la seua satisfacció amb la programació d’estos vols xàrter.

El director general d’Aerocas ha detallat que l’operativa preveu enllaçar els aeroports de Bratislava i Castelló durant 15 setmanes, entre el 22 de juny i el 28 de setembre de 2026, amb una freqüència setmanal. La previsió és que canalitze el desplaçament de fins a 2.700 turistes eslovacs.

Per la seua banda, el president d’Introducing Castelló, Javier Gallego, ha explicat que l’operativa s’emmarca em l’acord aconseguit amb l’operador txec DER Touristik per a comercialitzar paquets de vol més estada en hotels de la província. Gallego ha destacat que es tracta acord “pioner”, que obri la porta a més operatives xàrter turístiques a través de l’aeroport de Castelló.

L’aeroport de Castelló acull un altre tipus d’operacions xàrter, com la que possibilita cada any el trasllat d’un miler de representants del sector ceràmic a la fira Cersaie de Bolonya.

D’altra banda, l’aeroport de Castelló té programat per a 2026 el major nombre de rutes regulars de la seua trajectòria, amb un total de 16. En este 2025 ja ha superat els 300.000 passatgers, xifra que suposa el rècord anual de la infraestructura.

Fecha: 29/11/2025